Judokan Alboraia suma 3 ors, 2 plates, 5 bronzes i diversos cinquens llocs en la Copa d'Espanya
21 de novembre de 2023

Judokan Alboraia ha tornat a ser motiu d'alegria en la localitat valenciana amb els últims resultats obtinguts durant les cites esportives del cap de setmana. En total, el club suma 3 ors, 2 plates, 5 bronzes i diversos cinquens llocs en la Copa d'Espanya, en la qual ha sigut present Alboraia a Barbastre i Ontinyent.

Carol Prats i Eduardo Carpio es fan amb els ors; Rubén Gimeno i José Manuel Trillo, amb les plates; José Soriano, Gus Gentile, Iván Orts i Javier Moreno, amb els bronzes; i José Manuel Luna, amb el cinqué lloc. Tots ells formen part de l'equip veterà de Judokan Alboraia i tornaran a participar el pròxim 3 de desembre, en el Campionat d'Espanya a Pamplona.

La categoria Infantil i Cadet també ha mostrat el futur de Judokan Alboraia, amb un or, un bronze i un cinqué aconseguits en la Copa d'Espanya A de Barbastre a les mans de Marcel, Samuel i Hugo, respectivament, i amb la participació de Manuel, Pablo Marta i Manu.

L'alcalde d'Alboraia, Miguel Chavarría, celebra els excel·lents resultats, que continuen la bona ratxa del club esportiu i "reflecteixen el gran nivell d'Alboraia en matèria esportiva amb una oferta de modalitats sense precedents i uns jugadors i jugadores sense comparació".